Radeon HD 3870 X2
***ATI* Radeon HD 3000** je rad grafických kariet americkej spoločnosti AMD postavený na technológiách jadra R680 (len z neho vychádzali pri vývoji), ktorý bol predstavený Q2 2008. Používa 55nm technológiu rovnako ako rad Radeon HD 4000, ale s menšou hustotou tranzistorov. Použité jadro *"R680"* je upravené jadro R600. Menší 55nm proces (die-shrink), oproti 80nm u R600 a 65nm u ďalších jadier. Boli vydané verzie R680, RV670, RV635 a RV620. R680 je označenie pre najvyššie modely HD 3870 X2 a HD 3850 X2, ktoré majú na sebe 2xRV670 jadrá. Umiestňujú sa do slotu PCI-E 1.1 16x (je kompatibilná s verziou 2.0). Podporujú DirectX 10.1, Shader model 4.1 a OpenGL 3.0. Mená pre grafické karty sa volia podľa vzoru *Radeon HD 3xx0*, napríklad HD 3450, HD 3650, HD 3850, atď.

Popis
-----

### PCB

Na PCB nájdeme GPU variantu R680, grafickú pamäť DDR2 - GDDR4, napájacie obvody, výstupy (DVI, HDMI, ...), zbernicu PCI-Express pre komunikáciu so základnou doskou a ďalšie súčiastky.

* **Grafický čip R680**
	+ Čip obsahuje 5D unifikované shadery, ROPS a TMUs jednotky, radič pamäte a ďalšie súčasti.
	+ Vyrábaný v TSMC.

### Podpora

Podporuje DirectX 10.1, Shader model 4.1 a OpenGL 3.0. A umiestňuje sa do slotu PCI-E 1.1 16x (je kompatibilná s verziou 2.0). Ďalej podporuje CrossFireX, ktorý umožňuje zapojenie až 4 čipov a teoreticky zvýšenie výkonu až 4x, ale bežne to je zhruba do 2,5x.

### Obchodný trh

AMD sa s touto radou začala venovať viac pomeru ceny/výkon a agresívnejšej cenovej politike. Prestala sa pri vývoji sústreďovať na veľké monolitické jadrá, ktoré nahradzovala jadrami pre stredný segment trhu, a tie spája na jednom PCB vďaka technológii CrossFireX. Začala sa aj viac sústreďovať na určité ceny kvôli maximálnemu dopytu.

### Modely

* Nižšia trieda
	+ HD 3450
	+ HD 3470
* Stredná trieda
	+ HD 3650
* Vyššia stredná trieda
	+ HD 3850
	+ HD 3870
* Najvyššia trieda
	+ HD 3850 X2
	+ HD 3870 X2

Rady
----

*Pozri aj: Radeon R680*
### HD 34x0

Grafiky určené do HTPC a kancelárií, prípadne na nenáročné hranie starších hier. Vďaka stavbe čipu nepodáva veľký 3D výkon, napriek tomu stačí na akceleráciu videí a zobrazovanie štandardných 2D/3D scén. Čip RV620 obsahuje 40 5D unifikovaných shaderov, ďalej 4 TMUs jednotky a 4 ROPS jednotky. Vďaka limitu 64-bit zbernice a priepustnosti nejde čakať vysoký výkon pamäťovej časti. Výrobcovia dávajú, ako pasívne, tak aktívne chladiče, vďaka spotrebe do 50 W. Dodáva sa buď s 256 alebo 512 MB pamäte. Hlavný rozdiel medzi HD 3450 a HD 3470 je v použitých pamätiach DDR2/GDDR3 a frekvenciách.

### HD 3600

Rad mierený do strednej/nižšej triedy. Patrí sem HD 3650 a HD 3670. Výkon je dostačujúci pre nenáročné hranie moderných titulov. Čip RV635 obsahuje 120 5D unifikovaných shaderov, ďalej 8 TMUs jednotiek a 4 ROPS jednotky. Nájdete tu menej limitujúcu 128-bit zbernicu, na výkon čipu stačí bohato. Výrobcovia dávajú, ako pasívne, tak aktívne chladiče a to vďaka spotrebe do 75 W. Dodáva sa buď s 256 alebo 512 MB pamäte.

### HD 3800

Rad stredná/vyššia trieda, ktorá dostačuje výkonom na väčšinu potrieb náročných ľudí. Čip a návrh karty je stavaný pre vysoký výkon, potrebný pre zapnutie *Anti-aliasing* (vyhladzovanie hrán), vysokú kvalitu textúr a ďalšie. Medzi jednočipovými grafikami je to najvyššia rada. Čip RV670 obsahuje 320 5D unifikovaných shaderov, ďalej 16 alebo 16 TMUs jednotiek a 16 ROPS jednotky. 256-bit zbernici sekunduje buďto GDDR3 alebo GDDR4. Výrobcovia dávajú iba aktívne (v nezaťaženom stave môže bežať iba na pasívne chladenie) chladiče. Spotreba je od 100 do 190 W podľa daného modelu. Dodáva sa buď s 265 MB alebo 1 GB pamäte.

### HD 3800 X2

Najvyššia rada a aj najvýkonnejšia. Ide o zapojenie buďto HD 3850 alebo HD 3870 do CrossFireX na jednom PCB (plošnom spoji), vďaka tomu môže dosahovať až 2x väčšieho výkonu ako buďto jedna HD 3850 alebo HD 3870. Dodáva sa s 1 (2x256) alebo 2 (2x512) MB pamäte. Na karte nájdete 2 čipy a tie obsahujú 640 (2x320) 5D unifikovaných shaderov, ďalej 32 (2x16) TMUs jednotiek a 32 (2x16) ROPS jednotky. 256-bit zbernici sekunduje buďto GDDR3 alebo GDDR4. Každý čip má vlastnú pamäť. Výrobcovia dávajú iba aktívne chladiče. Spotreba je 270 W.

Zdroj
-----

*Tento článok je čiastočný alebo úplný preklad článku ATI Radeon HD 3000 na českej Wikipédii.*

| * z
* d
* u
Zoznam GPU firmy AMD |
| --- |
| 2D zobrazenie | Mach |
| DirectX kompatibilné | 

|  |  |
| --- | --- |
| DirectX 5 až 9.0c | Rage • R100 • R200 • R300 • R420 • R520 (R580) |
| DirectX 10 + 10.1 | R600 • R680 • R700 |
| DirectX 11 | R800 • R900 |
| DirectX 11.1 | GCN |

 |
| Rady kariet | 

|  |  |
| --- | --- |
| Radeon | Radeon 7000 • Radeon 9000 |
| Rada X | Radeon X100 • Radeon X1000 |
| Rada HD | Radeon HD 2000 • Radeon HD 3000 • Radeon HD 4000 • Radeon HD 5000 • Radeon HD 6000 • Radeon HD 7000 • Radeon HD 8000 |

 |
| Budúce GPU | GCN 2 |
| GPU pre konzoly | Flipper (GameCube) • Xenos (Xbox 360) • Hollywood (Wii) |
| Technológie | CrossFireX • HyperZ • Z-Buffer • FireStream • TruForm (N-Patch) • HyperMemory • PowerPlay • UVD • Avivo HD • Hybrid Graphics • XGP • Multi Rendering • Video Immersion • Rialto • XvBA • HD3D • SmartShader • SmoothVision • FullStream • VISION Engine • Eyefinity |
| Programy | VISION Engine Control Center (Catalyst) • OverDrive • fglrx (Linux) • HydraVision • HLSL2GLSL • Video converter (AVIVO) • Fusion Utility • System Monitor • AMD APP |
| Súvisiace články | Zoznam technológií firmy AMD |